הוועדה המיוחדת לפניות הציבור, כנסת 25, פרוטוקול מספר 54, 2024-02-06 00:00

יצחק פינדרוס: אני מתכבד לפתוח את ישיבת הוועדה המיוחדת לפניות הציבור, יום כ"ז בשבט התשפ"ד, טיפול באסבסט ובמפגעיו ביישובי קו העימות על רקע מלחמת חרבות ברזל, ישיבת מעקב

יצחק פינדרוס:       אני אשמח לשמוע את המשרד להגנת הסביבה

יצחק פינדרוס:  דיברנו על שלושה דברים על השלטון האזורי שהציע את שירותיו לראות מה אפשר לעשות באזור הצפון ואיפה אנחנו נמצאים באמת בעקבות הגשת התקציב בממשלה לשנת 2024? האם יש איזשהם כוונות לאן אנחנו מתקדמים?      דיברנו עם משרד הבריאות לנושא ההסברה, נשמח לקבל תשובות לאיפה התקדמנו? נתחיל עם הגנת הסביבה

רעות רבי בלוך: רעות רבי, מנהלת אגף מניעת זיהום אוויר ואסבסט במשרד להגנת הסביבה

רעות רבי בלוך:  אנחנו מאז הישיבה יכולים לעדכן בהקשר של הצפון, השיח שדיברנו על מניעת מפגעים, שהיה לנו שיח גם על מרכז השלטון האזורי, גם התייעצנו עם הצוות של ראש מועצת מטה אשר, דוידוביץ'

יצחק פינדרוס: שהוא יושב ראש פורום קו העימות והוא מוביל שם את רוב הדברים, נכון הייתי אצלו

רעות רבי בלוך: זו הייתה ממש ישיבה להבין שהכוונות שלנו פוגשות את הצרכים שלהם

רעות רבי בלוך:  הגשנו בקשה להיתר לשמירת הניקיון לתקציב של 10 מיליון שקלים כשלב ראשון

רעות רבי בלוך:  אני אומרת כשלב ראשון מכיוון שאנחנו לא יודעים למפות את הצורך, אבל אני אציין שגם בעוטף עזה העבודה נעשתה באותו אופן

יצחק פינדרוס: זה בדיוק מה שהוועדה ביקשה בפעם הקודמת

יצחק פינדרוס:  היא אמרה את זה, אמרה תתחילו עם משהו, לזהות שנדע על מה מדובר

יצחק פינדרוס:  קיבלתם אישור מהאוצר ל-10 מיליון שקלים האלה

רעות רבי בלוך: זה קרן הניקיון

יצחק פינדרוס: אני שואל, קיבלתם אישור מהאוצר לשימוש בקרן הניקיון?     

רעות רבי בלוך: כן, יש אישור מהאוצר

רעות רבי בלוך:  אנחנו מחכים בעצם לאישור מהקרן

רעות רבי בלוך:  אז זה נמצא בהליך

רעות רבי בלוך:  דבר נוסף שבמקביל

רעות רבי בלוך:  מדובר על החלטת ממשלה לצפון שמדברים עליה כבר תקופה ארוכה אבל אנחנו כן מבינים שהיא כבר מתבשלת, אז אנחנו במקביל הכנסנו סעיפים של בקשה של תקציב נוסף שיהיה תקציב אוצרי נפרד מהתקציב שהוצע לצפון, במטרה למנף את המהלך הזה

רעות רבי בלוך:  זה דבר אחד שאני חושבת שהוא מתקדם בצורה טובה

רעות רבי בלוך:       אנחנו כבר עובדים אצלנו מקצועית על איך אנחנו הלכים לחלק את התקציב, מה יהיו הקריטריונים? הרעיון הוא לפעות באמצעות הרשויות המקומיות ולהקצות להם את התקציבים כיוון שהם בשטח

רעות רבי בלוך:  כל זה להסרה מונעת כשאנחנו יודעים שכנראה את רוב הפעילות לא ניתן יהיה לבצע בקו הצפוני ביותר, במה שמדובר על 0-2 קילומטר

רעות רבי בלוך:  בכל אנחנו רוצים להיות ערוכים עם תשתית כדי שברגע שניתן יהיה לפעול

יצחק פינדרוס: כן, אבל מה שאני הצעתי בפעם הקודמת ואני חושבת שכדאי את שימת הלב שלכם

יצחק פינדרוס:  ואם צריך את העזרה שלנו מול המשרד של ראש הממשלה אז אנחנו נעלה את זה, לפחות מול מזכיר הממשלה

יצחק פינדרוס:  מה שאני הצעתי במסגרת התוכנית לצפון, אני חושב שברור לכולנו שנושא הלולים לקבל מענה, בדיוק כמו שבתקומה נושא החקלאות נושא מרכזי, נושא הלולים בצפון יקבל מענה

יצחק פינדרוס:  אם בלולים חדשים, אם בהעברת הלולים, הרי הוא יקבל איזושהי התייחסות בתוכנית של הממשלה בצפון

יצחק פינדרוס:       אני אומר, ההשתלבות שלכם פנימה בתוך התוכנית הזאת היא משמעותית מאוד

יצחק פינדרוס:  היא גם חיסכון כספי, היא גם חיסכון בירוקרטי

יצחק פינדרוס:  במקום לעבוד פעמיים, בדיוק לעשות את הדבר הזה

יצחק פינדרוס:  ולכן זה מה שהצעתי

יצחק פינדרוס:  הצפון הולך לקבל תוכנית, ובמסגרת התוכנית של הצפון, כמו שאמרתי, נושא הלולים, המחסנים הגדולים האלה מלולים שהפכו ששם עיקר האסבסט בצפון יקבל התייחסות, יעשו לולי חופש, אנחנו מכירים את זה, אנחנו יודעים בדיוק איך זה, הרי זה יהיה חלק מהעניין, ולכן יכול להיות שבאמת יש לכם הזדמנות להיכנס פנימה ולהיכנס לתוך הדבר הזה וזה יקרה אוטומטי, זה גם חיסכון כספי, כי ישימו הרבה כסף על ההעברה הזאת

יצחק פינדרוס:  לא ירצו לשים לול קילומטר מהגבול לצורך העניין, אני זורק את זה כרעיון, הרי זה מה שיהיה עכשיו במסגרת התוכנית ולכן כדאי שתשתלבו שם

רעות רבי בלוך: רק להוסיף שעוד בהקשר של חקלאות יצאה פנייה של המנכ"ל שלנו, מנכ"ל משרד החקלאות בעניין מימוש רפורמת המטילות עוד קודם, יש שם תקציב שיועד להסרת אסבסט והוא לא מומש ותהיה פגישה, ואנחנו מנסים, התקציב שאנחנו הקצנו מיועד למבני מגורים ומבני ציבור

רעות רבי בלוך:  המבנים החקלאיים, אנחנו מנסים לקדם דרך אותה - - -     

יצחק פינדרוס: שניה לא הבנתי אותך

יצחק פינדרוס:  ה-10 מיליון מקרן הניקיון ילך להכול?     

רעות רבי בלוך: לא

יצחק פינדרוס: רק למגרים?     

רעות רבי בלוך: מגורים ומבני ציבור

רעות רבי בלוך:  מכיוון שמה שאנחנו מכירים שיש תקציב של משרד החקלאות במסגרת רפורמת המטילות שהוא יועד גם לעניין של החלפה של גגות

יצחק פינדרוס: שניה, אני ראש מועצה אזורית מבואות החרמון, אני צריך להגיש לכם תוכנית איך אני משנה את כמות האסבסט אצלי

יצחק פינדרוס:  ברור לנו שזה לא מחיקה, זה שינוי

יצחק פינדרוס:  כשאני מדבר על שינוי אני מדבר רק על מגורים, רק על מבני ציבור, ואני לא מדבר על הלולים אצלי במועצה האזורית?     

רעות רבי בלוך: בתקציב שאנחנו מקצים, ואגב זה נעשה כך גם בעוטף עזה, בסופו של דבר גם צריך לתעדף ואתה צודק, גם ראש רשות צריך להבין כל מקור תקציבי מה הוא

רעות רבי בלוך:  ולכן המנכ"לים ידברו ביניהם ואנחנו כן נסדיר את זה מול הרשויות באופן שהם יבינו למי פונים ובאיזה עניין

יצחק פינדרוס: קחו בחשבון שבצפון הלולים הוא הדבר הכי משמעותי באסבסט

רעות רבי בלוך: אנחנו לא יודעים את זה ברמה עובדתית מבחינת אין לנו מצאי של אסבסט

יצחק פינדרוס: תיכנסי לרכב תיסעי לצפון ותראי

רעות רבי בלוך: יש גם המון בתים, המון סככות

יצחק פינדרוס: כן, אבל אתה רואה את זה בעין

הילה אקרמן: יש עשרות אלפי מטרים שקיבלנו מסקרים, יש פה גם שני נציגי רשויות בזום שיוכלו להגיד לך, בבתים פרטיים, במבני ציבור ובמבנים חקלאיים שאינם לולים, זה גם חשוב לדעת שלא רק לולים

יצחק פינדרוס: טוב זה נכון כי חלק מהלולים הפכו להיות אבל המקור היו לולים

הילה אקרמן: זה יכול להיות גם סככות וכל מיני מבנים חקלאיים נוספים

יצחק פינדרוס: אז את אומרת שאתם תעשו הצלבה מול משרד החקלאות למדוד את זה?      

רעות רבי בלוך: כן

יצחק פינדרוס: מי נמצא פה מהשלטון האזורי שרוצה?     

הילה אקרמן: הילה אקרמן ממרכז שלטון אזורי

הילה אקרמן:  אני גם יצרתי קשר עם נציגי המועצות האזוריות שמטפלים בנושאי האסבסט, מהמועצות שניים לדעתי נמצאים בזום ואולי הם גם ירצו להוסיף

הילה אקרמן:  יש סקרים חלקיים, העברתי את כולם למשרד

הילה אקרמן:  חלק מהם ברמות מפורטות, חלק ברמות מפורטות פחות, אבל אנחנו כן רואים, כמו שאמרתי קודם, שיש לא מעט אסבסט לא רק בלולים אלא גם מבני ציבור

יצחק פינדרוס: אבל מה שאני אשאל אותך זה יותר רלוונטי

יצחק פינדרוס:  כשראש מועצה אזורית עושה סקר אצלו, הוא עיוור לאיזה משרד ממשלתי אחראי על מה

יצחק פינדרוס:  הוא מבחינתו בודק כמה אסבסט יש לו או שזה לא כך?     

הילה אקרמן: כמובן שכמועצה אנחנו כן רוצים להסתכל הוליסטית ולהסתכל על כל האסבסט שיש, ולראות איחך אנחנו פותרים את כלל הבעיה כי אנחנו רוצים כמובן לצמצם את הכמות ומפגע יכול להיות גם בלול וגם בבית פרטי, לכן זאת השאיפה

הילה אקרמן:  אז זה גם בסדר שיהיו שני מקורות תקציביים

יצחק פינדרוס: זה בסדר לא שאלתי, שאלתי מבחינת הטיפול בסוף

הילה אקרמן: מבחינת הטיפול גם כמחלקות איכות סביבה

יצחק פינדרוס: אני כראש רשות הייתי לוקח פעמיים הייתי לוקח גם וגם, אבל בסדר

הילה אקרמן: אז כן, אנחנו כן רוצים לטפל כי בסוף הציבור נמצא גם ליד מבני ציבור ונמצא גם ליד מבנים חקלאיים, וזו השאיפה שלנו לטפל בהכול בצורה הוליסטית

יצחק פינדרוס: אני מזכיר כשאומרים מבנה חקלאי זה נשמע משהו, זה צמוד לבית

יצחק פינדרוס:  הבן אדם שגר במושב הוא גר והוא לא בודק אם הסככה הזאת קשורה למשרד החקלאות וזאת קשורה למשרד הבריאות וזאת קשורה להגנת הסביבה, הוא בסוף יש לו אסבסט צמוד לבית

הילה אקרמן: וגם זה נכון ואנחנו רוצים את האסבסט הזה לצמצם גם ביישובים וגם בשטחים החקלאיים

יצחק פינדרוס: זה לא דומה לחקלאות על דונמים של נטיעות, שזה לא נמצא ליד הבית באמת, זה שטח אחר

יצחק פינדרוס:  פה אתה מדבר בתוך המושב, והוא לא זוכר על מה זה רשום כרגע במועצה האזורית, יש לו אסבסט

הילה אקרמן: אנחנו גם מברכים על זה שזה עולה היום לקרן הניקיון, נקווה שיאושר

יצחק פינדרוס: אתם חברים בקרן הניקיון?     

הילה אקרמן: אנחנו לצערי לא חברים בקרן הניקיון

יצחק פינדרוס: אה, הוציאו אתכם? הייתם

הילה אקרמן: השלטון האזורי מעולם לא היה

יצחק פינדרוס: השלטון המקומי היה

הילה אקרמן: השלטון המקומי היו לו שני נציגים, אחרי זה ירד לאחד ועכשיו זה אפס

הילה אקרמן:  אנחנו חושבים שכדי לנהל את קרן הניקיון זה התקציב של הרשויות המקומיות, כמובן גם אנחנו צריכים להיות וגם השלטון המקומי

רעות רבי בלוך: אני רוצה לדייק שיש נציגה של שלטון מקומי

הילה אקרמן: היא משקיפה, היא לא נציגה, היא רק משקיפה

הילה אקרמן:  היה לנו נציג

יצחק פינדרוס: בסדר אבל שאלתי, עיקר הנציגות שאלתי את המשרד להגנת הסביבה, והיא אמרה, נציגת הממשלה, שהאוצר הסכים אז אם האוצר הסכים

הילה אקרמן: אני כן אשמח אם האנשים בזום ירצו להוסיף ולספר

יצחק פינדרוס: מי?     

הילה אקרמן: יש לנו מועצה אזורית רמת גולן וגליל עליון

יצחק פינדרוס: בסדר

יצחק פינדרוס:  נתחיל עם הגליל ונעבור לגולן

רונן צור: שלום לכולם אני מנהל היחידה הסביבתית האזורית שזה גליל עליון אבל גם נותן מענה למועצה אזורית מבואות החרמון, מטולה ויסוד המעלה, כך שיש לי פרספקטיבה רחבה גם לקיבוצים גם למושבים, וכמו שהוצג זה לא רק הלולים, יש לא מעט בתים פרטיים שעדיין עם גגות אסבסט, יש מבני ציבור

רונן צור:       צריך לזכור שכמועצה אזורית אנחנו לא הבעלים של המבנים האלה

רונן צור:  זאת אומרת אם נדרש להחליף את זה, אז בסופו של דבר אנחנו צריכים לאכוף את זה, אנחנו צריכים לפקח על זה, אבל בסופו של דבר זה מימון מלא של הקיבוץ או של החקלאי במושב ולכן נדרשת עזרה

רונן צור:      הפאנלים הסולריים שהציבו על הרבה מאוד גגות קידמו מאוד את ההחלפה הזאת, יכול להיות שאם יהיה בשילוב של רשות חשמל שיפתחו אפשרויות לפאנלים סולריים זה גם יעודד כלכלית חקלאית וקיבוצים להחליף את הגגות

רונן צור:       אם יש פגיעה, אז לפעמים זה באמת כמו שהוצג פה, זה בתוך היישוב עצמו, והיו לנו כבר מקרים של פגיעות – לא במלחמה הזאת, לפחות לא באזור שלנו, יש קצת פגיעות, לא בצורה מאסיבית ואין אנשים כרגע ביישובים – אבל כשזה קורה בתוך יישוב שיש בו אנשים זה מאוד מסוכן ונדרש לטיפול מיידי

יצחק פינדרוס: אתה יכול להגיד לנו בסדרי גודל מה יש לכם יותר? מבנים חקלאיים או מבנים ציבוריים?     

רונן צור: הרוב זה מבנים חקלאיים, אבל לא רק לולים, גם סככות, רפתות, גם נמצאים בתוך - - -     

יצחק פינדרוס: בסדר לא ניסיתי להוריד את ה-10 מיליון של קרן הניקיון ניסיתי להבין מה יש, אתה יכול להיות רגוע

יצחק פינדרוס:  אנחנו בכנסת, אנחנו לא במשרד ממשלתי

רונן צור: עשרות אלפי מטרים של אסבסט עדיין קיימים במרחב שלנו של אסבסט, במרחב קו העימות

רונן צור:  80% מהביצים מגיעים מקו העימות, מיישובי קו העימות בצפון, ויש עוד הרבה מאוד לולים ישנים, אבל כמו שאמרתי לא רק לולים יש הרבה מאוד מבנים מאוד גדולים שהחקלאים לבד לא יצליחו לעשות את זה

יצחק פינדרוס: וחברת חשמל איפה נמצאת מבחינת זה? אמרת משהו שהסולרי יכול לעזור לכם, חברת חשמל איפה נמצאת מבחינת העניין?     

רונן צור: אני לא יודע אם חברת חשמל, רשות החשמל אני חושב שפתחה עוד אפשרויות

רונן צור:  יש לנו בעיה באזור, בעיות של קווי הולכה, אז חלק מהאזורים נחשבים אדומים מבחינת קווי ההולכה של הפאנלים הסולריים זה נדרש בהשקעה תשתיתית כדי לממש את זה, אבל יכול להיות שעם איזשהו סקר מקיף בשיתוף של כמה גורמים אז באמת יכולה לצאת תמונה הרבה יותר טובה ואיזושהי תוכנית לביצוע בהמשך

יצחק פינדרוס: אני שואל אותך ואת נציגת המועצה האזורית, בואו נגיד שאנחנו עם ה-10 מיליון שקלים מתקדמים לתוכנית, בסדר? קרן הניקיון מאשרת ומתקדמים עם תוכנית לצורך העניין

יצחק פינדרוס:  האם המועצות האזוריות יודעות לרתום את רשות החשמל וחברת החשמל או שצריך שהמשרד להגנת הסביבה ומשרד הבריאות יעשו את זה?     

הילה אקרמן: אנחנו חייבים עזרה כי אני חושבת שהרעיון של רונן הוא טוב, אבל מה שאנחנו צריכים להציע זה גם שהם יפתחו שם את התשתית ויאפשרו בכלל חיבור שהיום אין

יצחק פינדרוס: אני שואל, מי צריך להוביל את זה?     

הילה אקרמן: אני חושבת שרשות החשמל, משרד האנרגיה, ואנחנו נשמח לעזרה שלהם, אין לנו את היכולת לבד לעשות את זה

הילה אקרמן:  ולא רק רשת החשמל

יצחק פינדרוס: תראי, אני רוצה להיות פרקטי, אנחנו נסיים את הוועדה, עכשיו יהיו 10 מיליון שקלים ויהיה משרד החקלאות ואנחנו נשמע את כולם הכול בסדר

יצחק פינדרוס:  אני פונה עכשיו למשרד האנרגיה לצורך העניין, מי בסוף מוביל את הפרויקט? בסוף צריך להיות מישהו שיוביל את הפרויקט, הרי אנחנו מכירים את זה

יצחק פינדרוס:       אני אפנה לשר האנרגיה, אני אפנה למנכ"ל משרד האנרגיה, אני אפנה למנכ"ל חברת חשמל, אני אפנה לראש רשות החשמל זה בסדר גמור, בסוף מישהו צריך להוביל את הפרויקט הזה

יצחק פינדרוס:  ומכיוון שאני כבר רואה, זה פרויקט שהוא בין משרדי ובין הרבה גורמים, לא רק בין משרדי אלא בין הרבה גורמים, השאלה מי לוקח את ההובלה של הפרויקט? ולכן אני שואל עוד פעם, אני לא רואה גוף אחר, אני לא מצפה מהמשרד להגנת הסביבה למשוך בגרון את משרד האנרגיה ואת רשות החשמל ואת חברת החשמל ואת הקיבוצים, בסוף מישהו צריך לקחת ולתכלל את הפרויקט הזה ולקחת ולהוביל אותו כי אם לא אנחנו בעוד שנה נקיים פה דיון וזה יהיה נחמד, אנחנו נעשה פה גרף ונראה שהורידו עוד חמישה לולים

הילה אקרמן: יש פה כמה דברים, יש פה את העניין של הסרת האסבסט שנראה לי שלא בעיה לעשות מכרז משותף לרשויות ולדאוג שזה יהיה בתקציב

הילה אקרמן:  יש פה גם את הלשים גג חלופי ויכול להיות שגם זה אפשר לעשות דרך משכ"ל איזשהו מכרז

הילה אקרמן:  צריך להבדיל פה גם בין הגגות הפרטיים לגגות הציבוריים כי זה כן משהו אחר

הילה אקרמן:  בנוסף לזה, רשות החשמל כן צריך לדבר איתם כבר עכשיו, לראות איך הם גם

יצחק פינדרוס: אבל מי יעקוב אחרי זה? אמרתי נדבר איתם, מי יעקוב אחרי זה?     

הילה אקרמן: מי יכול להיות הפרויקטור שיעשה את זה? אם לקבל עזרה ממשרד ראש הממשלה זה יוכל לסייע, כי הם משרד שיודע לתכלל את משרדי הממשלה השונים וגם להציב להם, כי אנחנו יודעים לתכלל מול המועצות האזוריות אבל אנחנו לא יודעים להכריח משרדי ממשלה ולחייב אותם לעשות דבר כזה או אחר, צריך להיות גורם ממשלתי שמחייב אותם לעמוד בדבר הזה

רעות רבי בלוך: בהחלטות ההמשך היה חיבור תימרוץ או חיבור בין אסבסט ל-PV וגם בדרום הפקק של ההולכה בנה מינוף של התקציבים

רעות רבי בלוך:  מתוך 60 מיליון שקלים שעד היום הוקצו 15 מיליון לא מומשו ועיקר האי מימוש היה בגלל החסם הזה

רעות רבי בלוך:       אנחנו היום מתעסקים במשרד בלשחרר את הקשר הזה כדי להמשיך להסיר אסבסט בעוטף מהתקציבים האלה למרות שהחשמל הסולרי לא יכול להתחבר שם, אז יש מהלכים של הולכה

יצחק פינדרוס: שניה אני רוצה להציע הצעה פרקטית ואנחנו נחזור לדיון ונשמע אותו

יצחק פינדרוס:  אני רק רוצה להציע במסגרת הצעה פרקטית, אנחנו נפנה לדוד ביטן ונעשה ישיבה משותפת עם וועדת הכלכלה ורשות החשמל וחברת החשמל לראות איפה הפקקים שם, לנסות להזיז

יצחק פינדרוס:  אבל אני אומר לכם עוד פעם, ואת מכירה את זה כי את נמצאת במועצות אזוריות, בסוף מישהו אצלכם, או במועצה אזורית גולן, או בגליל עליון או פורום קו העימות, מישהו יצטרך לקחת ולעקוב אחרי הביצוע של הדברים האלה

יצחק פינדרוס:  מישיבת מעקב פעם ברבעון מזה לא תבוא הישועה, אנחנו נדחוף, בסדר, אנחנו נקרא להם, אני אבקש מוועדת הכלכלה לעשות ישיבה משותפת לקרוא לרשות החשמל ולשמוע מהם איך הם עוזרים לדבר

יצחק פינדרוס:  בסוף מישהו יצטרך להוביל את זה כדי יקרה בפועל מניסיוני

יצחק פינדרוס:  אם אין מעקב אחרי זה, מישהו שקם בבוקר ומרים טלפון לרשות החשמל ושואל מה קורה עם זה, זה לא קורה

הילה אקרמן: זה תמיד נכון, אבל בשביל זה נדרשים משאבים, אם יש דרך לקבל משאבים כאלה

יצחק פינדרוס: אבל פה זו לא שאלה של משאבים

יצחק פינדרוס:  לרשות החשמל אין מגבלה של משאבים בשביל לפתח מקורות חשמל חלופיים, הם צריכים לעמוד ביעדים, יש להם תקציב לזה, לא זה הנושא

יצחק פינדרוס:  בסוף מישהו צריך לדאוג שזה יקרה

הילה אקרמן: אני מבינה למה אתה מתכוון, אני מתכוונת לאיזשהו סוג של פרויקטור כי אני מסכימה איתך

יצחק פינדרוס: פרויקטור זה עוד מישהו שיעצור את זה

יצחק פינדרוס:  אז יצטרכו לדבר גם עם הפרויקטור, גם עם המשרד להגנת הסביבה, גם עם משרד האנרגיה

יצחק פינדרוס:  לא זה, התכוונתי שבסוף מישהו לוקח אחריות להוביל את זה

הילה אקרמן: אני רק רוצה להגיד עוד משהו

הילה אקרמן:  אני חושבת שצריך לעודד את ההסרה ולשים את ה-PV, לא צריך קשור אותם כדי לא ליצור חסם

הילה אקרמן:  הדרך, לדעתי, לעודד - - -     

יצחק פינדרוס: כן אבל הוא אומר בצדק, אם קיבוץ או מושב ידע שיש לו איזשהו גב תקציבי בזה שהוא יעשה פאנל סולרי, הוא יעשה את זה הרבה יותר מהר מאשר אם הוא לא ידע את זה

הילה אקרמן: אני מסכימה לגמרי, מה שאני רוצה להציע זה שהתעריף כדי לשים פאנל סולרי ששים ומחליפים בגבול הצפון יהיה יותר גבוה כדי שזה יהיה יותר אטרקטיבי, וכדי שזה גם יכסה חלק מהעלות של הגג החלופי

יצחק פינדרוס: על זה הוא דיבר

הילה אקרמן: אז התעריף צריך להיות לא תעריף רגיל אלא תעריף ייחודי לאזור הזה

יצחק פינדרוס: אני סוגר את הנושא הזה, אנחנו נבקש מיושב-ראש ועדת הכלכלה לעשות ישיבה משותפת

רונן צור: אני יכול להעיר משהו?     

יצחק פינדרוס: כן בהחלט, בגלל זה אתה פה

רונן צור: אני אשמח, מכיוון שיש לי פרספקטיבה של ארבע רשויות אז אני מוכן לקדם את זה אצלנו, אם נבנה איזשהו מנגנון שאנחנו באמת, ואתה צודק שבסופו של דבר במטר האחרון צריך להיות מישהו שיעשה את החיבורים ויוודא שהדברים מתממשים, אז אכן אני אשמח אם אנחנו נוכל לקדם את זה, זה גם יכול להשתלב עם מה שרוצים לקדם עם כלכלת הצפון ביום שאחרי, מתי שהוא לא יהיה

רונן צור:  זה יכול להיות כחלק ממהלך משולב שבהחלט אנחנו יכולים לתת פה בתור רשות מקומית, להוביל את זה, אבל נצטרך הרבה רוח גבית לעניין הזה, מבחינת הגורמים השונים

יצחק פינדרוס: בסדר גמור

הילה אקרמן: יש גם את דדי בזום

יצחק פינדרוס: תודה רבה לך, ואם נצליח לעשות את הדיון בוועדת כלכלה ביחד עם דוד ביטון אז אנחנו נשמח שתהיה שם ואנחנו נוכל להעלות את הדברים

יצחק פינדרוס:  אני עובד לגולן ואני עובר אליך

רונן צור: נשמח

דדי גופר: שלום לכם, אני דדי גופר, אני ממועצה אזורית גולן

דדי גופר:  קודם כול אני מצטרף מהסוף לדברים של רונן, בתחום המועצה האזורית גולן אנחנו בהחלט נהיה אינטרסנטים ונעשה כל פעולה בשביל לנסות לקדם או לתכלל את הפעילות הזאת

דדי גופר:  אני רוצה להדגיש בגולן, הבנייה המאסיבית של התיישבות בגולן הייתה בשנות ה-70' ואז האסבסט היה חומר גלם זמין ושמיש, ואצלנו אנחנו מדברים על היקף בערך 40,000 מטר מרובע שהרוב אמנם במתקנים חקלאיים אבל יש לנו גם 16,000 מטר בבתים

דדי גופר:  יש יישובים עם 5,000 מטרים מרובעים של גגות ושום ישוב לא יצליח להרים את הפרויקט הזה לבד

דדי גופר:  אם יהיה סיוע אני מעריך שנצליח לקדם עם היישובים איזושהי תוכנית לטיפול מאסיבי

דדי גופר:  לצערי לפני כעשור גם עברנו איזה אסון סביב הסוגייה הזאת ולכן מבחינתו נשקיע כל מאמץ שיידרש בשביל שנקדם

יצחק פינדרוס: תודה רבה

יצחק פינדרוס:  רצית להתייחס

שמואל לויט: שמואל לויט, מנכל המועצה לענף הלול

שמואל לויט:  לי יש פרספקטיבה לא של מועצה אזורית אחת, אלא של הלולים, אבל לולים בלבד

שמואל לויט:  אני לא יודע על מבני משק אחרים

שמואל לויט:  אני יודע שקיימים אסבסטים

יצחק פינדרוס: אבל 80% מהלולים שלך אצל הדובר הקודם     

שמואל לויט: אני אתייחס, תכף אני אתן כמה נתונים, היות ויש לי כבר ותק בנושא הזה

שמואל לויט:  מבחינת נתונים שהועברו על ידי משרד החקלאות למשרד הגנת הסביבה מבחינת כמויות, סקר שנעשה בעבר לגבי הלולים, דיבר על 740 דונמים, זאת אומרת 740,000 מטר מרובע של מבני לול שנדרש לשנות להם את הגג

שמואל לויט:  הבעיה היא שבמושבים מבני הלול היו או ישנם אצל 2,000 בעלי בית, וזה אומר שכל יחידה היא קטנה בפני עצמה, זאת אומרת שעושים את החיבור לרשות החשמל וזה מבורך, אז לא רק שהתעריף יצטרך להיות שונה אלא תצטרך להיות אופציה, מה שנקרא, ליחידות קטנות של סולרי על מנת לאפשר את הישימות של העניין הזה

שמואל לויט:       הדבר השני לגבי תקציב, מאחר ואני הייתי בזמנו גם מעורב בנושא הזה, ברפורמה הקודמת שתוכננה ולא בוצעה, היה תקציב שהוקצה על ידי המשרד להגנת הסביבה בהיקף של 11 מיליון שקלים לטובת החלפת הגגות

שמואל לויט:  התקציב הזה, כפי שנאמר על ידי הנציגה להגנת הסביבה לא מוצע וגם לא קיים היום, ולכן ככל שיש הסכמה טובה בין משרדי הגנת הסביבה והחקלאות, ואני מניח שהם בינם לבין עצמם יגיעו מהר מאוד להסכמה, בסופו של דבר נדרש תקציב ממשרד האוצר לצורך העניין הזה ולפי דעתי טוב שיהיה דיון כזה בוועדת כלכלה על מנת שגם עמדת האוצר תוצג בעניין הזה

שמואל לויט:  כי באמת כולם ראו במלחמה האחרונה זה לא רק פגיעות ישירות, גם פגיעות על יד ופגיעות בשריפה גורמות לשחרור האסבסט וזו מכה נוראית

שמואל לויט:  רסיסים גורמים לבעיות בגגות שאומנם לא נפגעו בפגיעה ישירה אבל הבעיה היא בעיה אמיתית וצריכה טיפול דחוף

שמואל לויט:       אני מאוד מקווה במסגרת דיון כזה משותף שתעשו עם ועדת כלכלה שיימצא התקציב הנוסף לצורך הטיפול באסבסט בלולים וזה גם במסגרת תוכנית שיקום גדולה לצפון שאני מאוד מקווה שתצא לפועל

יצחק פינדרוס: נציגת האוצר נמצאת פה בדיון, אתה לא צריך לעבור לוועדת כלכלה בשביל לשמוע את האוצר, אתה יכול לשמוע אותם גם פה

יצחק פינדרוס:  יש משהו מעניין בכנסת, שמגיעים להרבה ועדות

יצחק פינדרוס:  כן?     

ליהי צלאל: ליהי צלאל מאגף תקציבים, בנוגע לפניה של מנכ"ל המשרד להגנת הסביבה למשרד החקלאות, אנחנו נבדוק, אני לא הכרתי את הסוגייה הזו, אני אבדוק איפה זה עומד, וכמובן שהתקציבים שיידרשו למפגעי האסבסט בצפון יוסדרו במסגרת החלטת ממשלה ככל שתגיע כזו

יצחק פינדרוס: מה שאני מבקש גם בעקבות ההערה שלו וגם בעקבות ההערה שלי לפני כן, וזה לא קשור בכלל לדיון עם ועדת כלכלה, זה בסדר שהמשרד להגנת הסביבה פונה למשרד החקלאות לטפל בלולים זה בסדר גמור שייקחו את זה שני משרדים זה בסדר גמור

יצחק פינדרוס:  אבל בסוף אתה כמשרד האוצר באותה פניה של 10 מיליון שקלים צריך לראות איך מקרן הניקיון גם מממנים את הלולים, כי קרן הניקיון הוא תקציב נוסף, אבל מקרן הניקיון זה לא אמור להכביד על תקציב המדינה, אם הולכים על תוכנית הוליסטית לצפון, הולכים על תוכנית ממשלה לצפון, אני מציע שאתם כאוצר תשימו לב שלא רק מה שהעלה המשרד להגנת הסביבה, אותם, לצורך העניין, שליש בגולן ובמקומות אחרים יכול להיות שזה פחות יכול להיות שזה יותר, אלא גם השני שליש או ה-80% שהם הלולים, שייכנסו פנימה בדרך כזו או אחרת, או בדרך הניקיון או בדרך העידוד ללולי חופש

יצחק פינדרוס:  הוועדה לא נכנסת לשיקולים באיזה דרך

יצחק פינדרוס:       אני אומר שבסוף אם אנחנו נאגם הפרויקט הזה יצליח אם אנחנו לא נאגם הוא פשוט לא יצליח

יצחק פינדרוס:  אז אנחנו נעשה את זה וכן נשתמש בוועדת הכלכלה על רשות החשמל, שגם להם, זה לא עלויות לתקציב, אבל אתם תשימו לב שהדבר הזה מסתנכרן

יצחק פינדרוס:  זאת אומרת בסוף כמו שהוא אמר, הגיעו להסכם עם המשרד להגנת הסביבה ומשרד החקלאות ומשרד החקלאות יגיד אותי זה פחות מעניין ושיסתדרו בלעדיי, התוצאה תהיה אותה תוצאה ולכן כדאי לשים לב לדבר הזה

יצחק פינדרוס:       כדאי לשים לב שמשרד החקלאות גם פונה לקרן הניקיון ועושה את מה שצריך בנושא הלולים ואנחנו גם נעשה את העבודה מול רשות החשמל

יצחק פינדרוס:  מי עוד רוצה להתייחס?     

משה קצב: ראשית אני מבקש להתנצל, אני לא שומע כל כך טוב אז קצת יש לי בעיה עם מה שדיברו פה עד עכשיו

משה קצב:  שמי משה דב, אני כאן כפעיל סביבתי, פעיל שטח שנים רבות בתחום האסבסט וכמו כן אני כאן כנציג עמותות בין השאר המטה לבינוי שפוי ואל"ס, אזרחים למען סביבה

משה קצב:       אני מבקש להסב את תשומת ליבכם, אם נושא הוועדה הזו הוא אסבסט ביישובי קו עימות העוטף, קו עימות בצפון, אני רק מבקש שתשימו לב לדבר אחד מאוד פשוט

משה קצב:  המשרד להגנת הסביבה מדבר על 80 מיליון מטר מרובע אסבסט צמנט שישנם בארץ

משה קצב:  העוטף פלוס קו העימות כל מה שנזכר פה במהלך הדברים כאן בישיבה, הלולים, וכדומה, אנחנו עדיין לא מתקרבים לשני אחוז מכמות האסבסט צמנט בארץ

משה קצב:  עדיין לא מתקרבים לשני אחוז

משה קצב:  יכול להיות שזה דורש דיון בפני עצמו, אבל חלק ממה שאני אומר גם נובע מהפתרונות שנדרשים, ולכן אני גם מעלה את הבעיה בכולל

משה קצב:       אנחנו מדברים היום על מציאות, ועדיין דקה שתיים ואולי פחות, לגבי אותם 80 מיליון, אנחנו מדברים על מציאות שכל מדינת ישראל מאוימת, לא רק העוטף ולא רק גבול הצפון, ומי שעשה אי פעם דרכו ברכבת מתל אביב לנהריה, בוודאי שם לב, גם אם הוא לא חד עין במיוחד, למאסות האדירות של אסבסט צמנט שישנם באזורים הדרומיים של חיפה, אזור מת"ם, במכונות צה"ל, בבת גלים, בנמל, ברכבת, במפרץ חיפה, במכון רפאל, ואני מוצא לנכון להעלות את הדברים האלה כי כולם הם יעדים אסטרטגיים, כולם

משה קצב:  סביר מאוד שאנחנו נחטוף שם

משה קצב:       אז מאוד נוח לדבר על זה ולשכוח את השאר

משה קצב:  השאלה, לנוכח מה שאני אומר, בסדר אז מה עושים? אז נכון, חלק מהסיפור ולא יעזור שום דבר למשרד להגנת הסביבה ולא למשרדים אחרים, זה לשים סוף לאוזלת היד הזו בהקשר לאסבסט צמנט ולהתחיל לטפל בנושא הזה

משה קצב:  מדברים פה על מיפוי ומדברים פה על תוכנית, ואני רוצה להגיד לכם, המיפוי משקף מצב שעד היום אנחנו לא יודעים איפה נמצאים כל אותם 80 מיליון, אבל אנחנו לא יודעים כלום על מצב האסבסט צמנט

משה קצב:  ואני רוצה לבוא ולומר לכם לא יודעים כלום על מצב האסבסט צמנט במונחים הבאים, שימו לב, מפעל איתנית סגר את שעריו בשנת 1999, 25 שנים, בשנת 1987 באיתנית נתקבלה החלטה שכל לוח אסבסט שיוצא מהמפעל צבוע, אני בא ואני אומר לכם, ולא בידיעה מוחלטת, אלא בהערכה, 80% להערכתי, למעלה מ-80% אפילו, מלוחות האסבסט בארץ, כלל אינם צבועים, ואני מדבר על לוחות אסבסט שהם במצב תחזוקתי גרוע כבר בתקופות של למעלה מ-40 שנים בחלק מהמקרים

משה קצב:       כשאני נכנס לשלב של הפתרונות ואני שומע מיפוי ותוכנית זה נפלא

משה קצב:  במונחים של דברים או יעדים או מטרות לטווח הבינוני, לטווח הארוך, ואני מדבר רבותיי אנחנו במלחמה וחלק מהדברים שאנחנו צריכים זה פתרונות עכשיו

משה קצב:  וראו זה פלא, מי שקצת מכיר את נושא האסבסט ולהערכתי במשרד להגנת הסביבה אחד מכיר היטב אבל מצד שני יודע שרבים אחרים לא בדיוק מכירים היטב, מי שמכיר היטב את חוק האסבסט סעיף 8 על סעיפי המשנה שלו בחוק האסבסט מפרט מה אנחנו עושים, איך אנחנו מטפלים באסבסט צמנט בתחום הציבורי

משה קצב:  נכון, בתחום הציבורי

משה קצב:  אלא שנשאלת השאלה למה רשום בתחום הציבורי? החוק רושם בתחום הציבורי מבחינת זיהוי האחריות

משה קצב:  האסבסט הוא אותו אסבסט ולא משנה אם הגג שלו הוא על מחסן של עירייה או על גג של בית פרטי, הטיפול הוא אותו טיפול

משה קצב:       לכן מה אומר סעיף 8? סעיף 8 לחוק האסבסט על סעיפיו השונים בא ומדבר שאסבסט כזה, בכל שלושה חודשים צריכים לבצע סקירה, לראות מה המצב שלו, בדיקה ויזואלית

משה קצב:  אחת לשנה גם לבצע בו תיקונים אם ישנו צורך

משה קצב:  לאחר שלוש שנים ושימו לב אני מדבר על לוחות שהם 40 שנים, חייבים לצבוע אותו ולא רק לצבוע אותו אלא בצבע שיש בו מרכיב של דבק, ותכף אני אגש לשלב הפתרונות ואסביר למה זה חשוב

משה קצב:  והדברים האלה, ואני אומר כאן בפניכם ובפני המשרד להגנת הסביבה, המשרד להגנת הסביבה לא מנהל שום פיקוח, שום בקרה, שום אכיפה בנושא הזה, אחרת אין שום הסבר ל-80% מ-80 מיליון מטר מרובע שאינם צבועים, לדוגמה, שום הסבר

משה קצב:       אני שומע מיפוי, אני שומע תוכניות כבר כמה שנים, זה השלב הבא

משה קצב:  הבעיה שהשלב הבא הזה נשמך כבר כמה שנים

משה קצב:  עד כאן שפכתי את מה שיש לי, ואני נכנס לתוכניות האופרטיביות

משה קצב:  נכון להיום, גם ברמה של לולים, גם ברמה של כל מקום כזה צריך להבין את החשיבות של צביעת הלוחות במרכיב של צבע שיש בו מרכיב של דבק, מסיבה אחת מאוד פשוטה, זה לא ייתן תשובה במהלך של פגיעה ישירה, אבל זה בהחלט ייתן תשובה, גם אם חלקית ולא מלאה, לסיטואציות של הדף, ומי שמבין, לדוגמה, מה קורה היום בצפון, שיש לנו טילי בורקן של 250 קילוגרם עם רמת הדף אדירה, מבין מה החשיבות גם לנושא הזה

משה קצב:       לוחות עם דבק יתנו איזשהו מענה, גם אם לא מושלם, שהוא במונחים במענה המיידי, ונכון, את זה צריך לתקצב, ונכון, אי אפשר לתת מענה ל-80 מיליון מטר מרובע מחר בבוקר

משה קצב:  אבל המשרד להגנת הסביבה חייב לצאת לרשויות, למועצות, לכוון, לאתר מקורות מימון, תקציב לנושא הזה, לדרוש

משה קצב:       אני שואל את עצמי האם המשרד להגנת הסביבה היום, 4 חודשים מפרוץ המלחמה, ובחוק כתוב שבכל שלושה חודשים צריך לעשות סקירה ויזואלית ללוחות, האם המשרד להגנת הסביבה בדק מול הרשויות פעם אחת? רשות אחת? שאכן ביצעה את זה? לא שלושה חודשים, ארבעה חודשים

משה קצב:  ולכן אני מעריך שבמהלך הפתרונות המשרד להגנת הסביבה לא התייחס לזה שכן עשינו בעבר או כן הרמנו או כן זק"א בפעילות שלהם בדרום, אלא המשרד להגנת הסביבה חייב לקיים חדר מצב עם איזונים, אינפורמציה, הנחיות מול הרשויות

משה קצב:       למי שלא יודע כמעט בכל רשות מקומית, כמעט בכל מועצה, ישנם אנשי מקצוע, סוקרי אסבסט, שהוכשרו על ידי המשרד להגנת הסביבה, סוקרי אסבסט האלה צריכים להיות בשטח

משה קצב:  סוקרי האסבסט האלה צריכים להיות ברגע שנופל טיל לא לחפש את הפגיעה עצמה, להסתובב באזור ולראות שם מה קורה

משה קצב:  והמשרד להגנת הסביבה לא דורש את זה מהרשויות, ואם כן, אז במינון מאוד-מאוד נמוך

משה קצב:  מאוד נמוך

יצחק פינדרוס: תנסה להתכנס לסיכום

משה קצב: אני אכבד את מה שאתה רוצה, אני אבוא ואומר את הדבר הבא שימו לב, מקלטים ציבוריים, לא דיברנו על זה, המשרד להגנת הסביבה יודע שישנם מקלטים ציבוריים שיש בהם אסבסט, הנושא הזה טופל

משה קצב:  שבועיים לאחר פרוץ המלחמה אישית הלכתי ובדקתי 30 מקלטים ציבוריים בנהריה, בשני מקלטים מצאתי אסבסט, התלוננתי על זה בפני הרשות המקומית, לא מתייחסים לזה בכלל

משה קצב:  שימו לב, אחד מהמקלטים הציבוריים הוא גם מקלט שהוא דו תכליתי, קרי, הוא גם משמש ככיתת לימוד שבה לומדים מחשבים בבית ספר, ויש שם אסבסט, והוא מתוחזק גרוע והוא לא צבוע

משה קצב:       דבר נוסף ואחרון לבקשתך, דובר פה על השת"פ עם גורמי החירום, הייתי במאות מפגעי אסבסט, בין השאר הייתי בארבעה מקרים בהם כיבוי אש נכנסו לתוך האירוע כתוצאה משריפה שהיה באסבסט

משה קצב:  אני אומר לכם, כל הגישה ששמעתי אותה בישיבה ב-20 לחודש על השת"פ, צר לי, המציאות כפי שאני חוויתי אותה בארבעה מקרים רחוקה מלהיות מציאות כזאת

משה קצב:  לא יכול להיות שכיבוי אש עוזב שטח שבו נשרף אסבסט והשטח הזה לא מבודד

משה קצב:  והשטח הזה לא מסומן ולא מסולט

משה קצב:  לא יכול להיות

משה קצב:  ולכן ישנו פה עוד גורם שנקרא הרשות

משה קצב:  ישנם עוד גורמים נוספים ומי שצריך לתכלל את זה, זה המשרד להגנת הסביבה

משה קצב:  המשרד להגנת הסביבה לא מבצע את עבודתו כמו שצריך לפחות בנושאים האלה

יצחק פינדרוס: תודה

יצחק פינדרוס:  אני רוצה לבקש את אורנה רביב שהיה ויכוח אם היא משרד הביטחון או משרד ראש הממשלה

אורנה ברביבאי: אני לא ממשרד ראש הממשלה, אני ממשרד הביטחון, נעים מאוד

יצחק פינדרוס: מה אני רוצה לשמוע ממך? בגדול איך זה עובד בדרום מבחינת תוכנית תקומה

יצחק פינדרוס:  אנחנו מדברים להתחיל את זה בצפון, איפה אתם נמצאים בדרום מהבחינה הזו?     

אורנה ברביבאי: קודם כול אני רוצה להבהיר שמשרד הביטחון הוא כרגע זרוע הביצוע היחידה שנמצאת בשטח לטובת מנהלת תקומה

אורנה ברביבאי:  זאת אומרת המנדט ניתן למנהלת תקומה, משרד הביטחון נמצא שם ממש בימים הראשונים ברובד ההנדסי

אורנה ברביבאי:  אני סגנית ראש אגף ההנדסה והבינוי, מהנדסת, ואנחנו, האנשים שלנו, נמצאים כבר בשטח מהימים הראשונים ומטפלים בכל המפגעים ההנדסיים

אורנה ברביבאי:      מבחינת הטיפול באסבסט אז ככה, מס רכוש נכנס לכל היישובים

אורנה ברביבאי:  הייתה חלוקה, יש כמה עשרות יישובים, כ-50 ישובים שנפגעו במסגרת הזאת, ונעשתה חלוקה על ידי מנהלת תקומה, בין הישובים שנכנס אליהם מס רכוש לבין הישובים שהם יישובי תקומה" שאמורים לקבל איזשהו טיפול נרחב יותר לאור הנזקים הכבדים שבוצעו בהם

אורנה ברביבאי:       בנושא אסבסטים הדברים טופלו מול מס רכוש בכל היישובים שאינם יישובי תקומה לצורך העניין

אורנה ברביבאי:  וכרגע באותם 10 ישובים שהם נחשבים ישובים יותר קשים, הטיפול יהיה מעמיק יותר, בסטנדרט מעמיק יותר, נרחב יותר, ואלה הדיונים שמתנהלים היום בין מנהלת תקומה לבין משרד האוצר ומשרד המשפטים כדי לאפשר את העבודה הזאת באותם ישובים

אורנה ברביבאי:  אלה הם הדברים פחות או יותר, כאשר אנחנו מחכים לאותה החלטה תקציבית שתאפשר לנו לבצע את העבודות ההנדסיות שקשורות בין היתר בסילוק אותם מפגעים

יצחק פינדרוס: נראה לי שבסוף הולכת להיות תחרות בין מנהלת תקומה למנהלת בדרום שהקמנו פה היום אני חושב

אורנה ברביבאי: המנהלת שהקמנו פה היום?     

יצחק פינדרוס: כן, עם המועצות האזוריות

אורנה ברביבאי: הן של הצפון

יצחק פינדרוס: מי יצליח יותר לעשות את זה מהר

יצחק פינדרוס:  כן, של הצפון

יצחק פינדרוס:  רצית להתייחס לעוד משהו?     

אורנה ברביבאי: אולי לתקן טיפה, כי בחבל תקומה אני חושבת שכל הישובים נכללים בחבל תקומה, אבל יש אבחנה בין ישובים שנחדרו לבין ישובים שלא נחדרו ופה השיח עם משרד האוצר

יצחק פינדרוס: מכיר, הדיון ממשיח גם עם ועדת כספים על אותו נושא, אני חושב שהיה דיון אתמול או היום בבוקר?     

אורנה ברביבאי: אתמול אחר הצהריים אמור היה להיות דיון

יצחק פינדרוס: היה דיון בוועדת כספים, אני חושב שגם הבוקר היה דיון על זה, או אתמול אחרי הצהריים

יצחק פינדרוס:  כן

דוד הכהן: אני דוד הויכמן, קצין להערכת סיכונים, כבאות והצלה

דוד הכהן:  בכבאות והצלה קיימים נהלים ברורים ומחייבים להתנהלות באירועים עם מעורבות אסבסט, ולכן חשוב לנו, אם באמת היית עד, אדוני, להתנהלות לא תקינה, אני מבקש תאריכים ומיקומים, אנחנו חייבים לעשות בירור פנימי אצלנו, כי הנהלים האלו מחייבים והם אחידים לכל הארץ

דוד הכהן:  זה בעצם מה שרציתי לומר, אני אודה מאוד

יצחק פינדרוס: אי אבקש שתעביר לו לאחר מכן את הפרטים והתאריכים

משה קצב: את זה הצלחתי לשמוע

יצחק פינדרוס: אני מבקש שתעביר לו את זה בשביל שזה יהיה מטופל

יצחק פינדרוס:  את רוצה עוד התייחסות לפני שאני נועל את הדיון? בקצרה? כן בבקשה

איתמר יפה: איתמר יפה, אני מנהל אגף תכנון וסוקר אסבסט באיגוד ערים לאיכות סביבה, גליל מערבי

איתמר יפה:  אנחנו בין השנים 2015-2020 עשינו סקרי אסבסט ב-15 רשויות באזור המדובר פה בצפון, הגליל המערבי

איתמר יפה:  העברנו את הממצאים כמובן למשרד להגנת הסביבה אבל בעיקר לרשויות

איתמר יפה:  למעשה, המבנים האלה, אם זה בתי כנסת, אם זה גני ילדים, אם זה מוסדות חינוך ואחרים, תרבות, מי שאחראי עליהם זה הרשויות המקומיות, אנחנו עשינו עבורם את הסקרים, כולל מיפוי של סוג האסבסט, אם זה בגג, אם זה בחלון, אם זה אלמנט אחר, מה המצב שלהם, והמלצות כמובן, כמו שפורטו פה, כמובן הסרה, אבל במידת הצורך גם צביעה ושילוט ופרסום ודברים נוספים

איתמר יפה:       אנחנו סקרנו כ-1,400 מבנים, מתוכם ב-330 נמצא אסבסט, אנחנו מדברים על מעל 50,000 מטר רבוע

איתמר יפה:  הרשויות, יש להן את המגבלות שלהן כמובן שהן ישמחו לתקצב כדי להחליף

איתמר יפה:  חלק מזה הוסר וחלק אנחנו עדיין רואים

איתמר יפה:  כך שמה שראית זה נכון, זה מקום שהוא נדרש בהמשך - - - אין ספק

איתמר יפה:  זהו, זו עבודה גדולה לעשות את המיפוי הזה ואנחנו נשמח לעקוב אחרי ההחלטות פה ולקחת חלק במידת הצורך

יצחק פינדרוס: תודה

יצחק פינדרוס:  משרד הבריאות

יצחק פינדרוס:  ד"ר איזבלה

יצחק פינדרוס:  מה שנשאר לנו מהפעם הקודמת זה הנושא של ההסברה

איזבלה קרקיס: ד"ר איזבלה קרקיס, אפידמיולוגיה סביבתית, מנהלת המחלקה, שירותי בריאות הציבור, משרד הבריאות

איזבלה קרקיס:  בנושא של אסבסט זה לא נושא חדש למשרד, כמובן שאנחנו אוספים נתונים גם מבחינת תוצרי פגיעה בריאותית וכמובן אנחנו שותפים גם בוועדות בין משרדיות בנושא מניעת חשיפת אסבסט וספציפית בנושא של התמודדות עם מפגעי אסבסט במצב הנוכחי, גם בדרום וגם בצפון

איזבלה קרקיס:       התחלנו בעצם עם הפעילות שלנו כדי להיות הכי מובנים לאוכלוסייה כאשר מבחינתנו האוכלוסייה זה גם הציבור הכללי וגם אנשי מקצוע שאולי פחות חשופים למידע הבריאותי בנושא אסבסט

איזבלה קרקיס:  אנחנו מדברים קודם כול על איסוף חומרי רקע, שכן יאפשרו לנו לבסס את ההמלצות שלנו בצורה הדרגתית ונכונה

איזבלה קרקיס:  הכוונה בהדרגתית זה בעצם לסוגי קהל שונים, וכן לתת אפשרות למקד את ההבנה של הסיכונים הבריאותיים

יצחק פינדרוס: סליחה שאני קוטע אותך

יצחק פינדרוס:  אנחנו יכולים להיסחב בכל דיון על אסבסט ולהתחיל מההתחלה כמה אסבסט יש במדינת ישראל, אנחנו ביקשנו בוועדה הקודמת, ואני רוצה להבין, לראות, הנושא של הסברה, האם משרד הבריאות יוצא בקמפיין הסברה? אז תני לנו טווח

איזבלה קרקיס: אני אמשיך ואוסיף מספר משפטים כדי רק להבין את הסיטואציה

יצחק פינדרוס: בסדר

איזבלה קרקיס: אנחנו למדנו שבמקומות אחרים בעולם שכן היו מצבים של מלחמה, איך בעצם הייתה הגישה, גם מבחינה סביבתית וגם מבחינה בריאותית, ומצאנו שבמקומות כמו United nations שכן יש מספר דיווחים בנושא, ולמדנו שבמקומות אחרים בניגוד אלינו, הדגש יותר היה לאוכלוסייה באזורים מובנים, באזורים עירוניים

איזבלה קרקיס:  אצלנו המצב קצת שונה ואנחנו מבינים שיש פה משמעות לשיתוף פעולה ויצרנו קשר עם הגנת הסביבה

איזבלה קרקיס:  אנחנו נלך ביחד, אנחנו כבר קבענו את הפגישות בנושא, כדי שנוכל ללכת ביחד בקמפיין שיהיה רלוונטי ונכון למצבים הנוכחיים

יצחק פינדרוס: אם כך אני חוזר שוב למה שהיה בוועדה הקודמת

יצחק פינדרוס:  ברור לכולנו, ואני בזה אסכם אלא אם כן את רוצה להוסיף משהו?     

רעות רבי בלוך: אני אשמח להתייחס במשפט על העניין של הצביעה, גם כדי לא להסית את הדיון

רעות רבי בלוך:  בסוף, גם טיל וגם רסיס של טיל שפוגע בגג צבוע לא באמת מצמצם

יצחק פינדרוס: כן את זה הוא אמר

יצחק פינדרוס:  אבל הוא דיבר על הצביעה כמניעה להדף ודברים כאלה

רעות רבי בלוך: החובה היא למבני ציבור, החוק מבצע את האיזונים

יצחק פינדרוס: ובחוק אין חובה במבנים פרטיים על צביעה?     

קריאה: לא, זה באיזונים שנעשו

קריאה:  זה נכון שכשאנחנו מדברים על ציבור - - -     

איזבלה קרקיס: סליחה אדוני אם אפשר עוד משפט מבחינת השיקולים הבריאותיים שכן קשורים למצב הנוכחי? בעצם החשיפה לאסבסט היא לא רגעית, היא לא נקודתית, החשיפה לאסבסט עלולה לפגוע כך שאנחנו בעוד עשרות שנים עלולים לראות תוצרים בריאותיים, ומכאן גם אחד מהשיקולים של שיתוף פעולה על פעילויות של משרד כמו המשרד להגנת הסביבה כדי לצאת עם תוכנית מאוד סדורה ונכונה בהתאם לשיקולי ההסברה

יצחק פינדרוס: טוב, אני רוצה להתכנס לסיכום

יצחק פינדרוס:  ברור לכולנו, והתיאור שלך אדוני, הוא תיאור ברור, והתיאור הזה עלה בדיון הקודם בצורה מאוד ברורה

יצחק פינדרוס:  גם כמויות האסבסט שיש במדינת ישראל, גם שנשמעים מספרים כמעט אינסופיים והדרך להתמודד עם זה, ואני חושב שהמשרד להגנת הסביבה בדיון הקודם בהגינות אמר את זה

יצחק פינדרוס:  אמר רבותיי אין לנו פתרון, לא רק שאין לנו פתרון כסף, אין לנו פתרון אמיתי לטווח ארוך

יצחק פינדרוס:       מה שהוועדה ביקשה בוועדה הקודמת ולכן התכנס הדיון הזה, זה איך אנחנו משתמשים במה שקורה כרגע כהזדמנות לפתרון חלקי

יצחק פינדרוס:  אף אחד לא ברח ואף אחד לא אמר שאין במרכז, דיברנו על זה בוועדה הקודמת, זה הוצג כאן בצורה מאוד אמיתית

יצחק פינדרוס:  מה יש במרכז, כמה יש, כמה יש במבנים פרטיים, כמה יש במבנים ציבוריים, כמה שהיה מידע, אבל מדובר על אותם סדרי גודל שאתה מדבר, לא היו הבדלים במספרים, אף אחד לא מתווכח על המספרים

יצחק פינדרוס:       מה שאנחנו דיברנו זה בעצם על שלושה דברים, זה מה שדיברנו בוועדה הקודמת ולכן גם התכנסנו היום, ונצטרך לעשות עוד עבודה על הדבר הזה, כמו שאמרנו, עם ועדת הכלכלה, והמשך הוועדה של המשרד להגנת הסביבה, זה לקחת את ההזדמנות הזאת של מה שקורה בדרום ושל מה שקורה בצפון, ולנסות לראות כמה שאפשר למזער במסגרת ההזדמנות הזאת, אחד

יצחק פינדרוס:       שתיים, ופה אני חוזר למשרד הבריאות, זה כן הסברה

יצחק פינדרוס:  הסברה גם תעזור הרבה למה שהעלה האדון, למודעות, למוטיבציה של אנשים בכלל להיכנס להחליף, כי אם לאנשים לא תהיה מודעות שהדבר הזה יש לו משמעות בריאותית, לאף אחד לא יהיה לו שום אינטרס להיכנס לעניין הזה

יצחק פינדרוס:  בסוף, אם אנחנו נעשה מספיק הסברה, אנשים יהיו מספיק מודעים וכמו שאמרתי, ננצל, לצערנו הרב אף אחד לא רצה להיכנס לסיטואציה הזאת, אבל הסיטואציה שמדינת ישראל נמצאת בה, וננצל את זה גם בדרום, גם בצפון, ננסה לנצל עוד הזדמנויות, כמו שאמרנו חשמל, כמו שאמרנו על לולים, שינוי המדיניות של משרד החקלאות, ננסה לעשות את כל הדברים האלה ביחד ולאגום איתם, אולי נוכל להתחיל לעשות את מה שצריך

יצחק פינדרוס:       ברור שתוך כדי אם צריך לעשות הכול, כמו שאתה אמרה גם בנושא של צבע, ואם יהיו מודעים לזה אז לא רק אתה תבוא לצעוק פה בוועדה, אלא בוועדה הבאה יעמוד פה תור של אנשים שיבואו לצעוק עליי למה לא צבעו, זה בסדר גמור אבל צריך שתהיה מודעת לדבר הזה, ולכן הקמפיין הוא קריטי, הוא משמעותי, אנשים לא מודעים הם לא יודעים על מה מדובר, הם לא יודעים מהם הסיכונים והם לא יודעים ממה הם צריכים להיזהר

יצחק פינדרוס:       אז מה שאנחנו מבקשים הם שני דברים, דבר ראשון אנחנו נפנה, אם לא אז אנחנו נעשה את זה לבד, אין לי שום בעיה אני יכול לקרוא גם לרשות החשמל לפה לוועדה, אנחנו נבדוק את זה עם ביטן, נעשה את זה ביחד כי הוא הוועדה המפקחת של משרד האנרגיה, זה אחד

יצחק פינדרוס:       שתיים, נשמח לקבל עדכון ממשרד הבריאות והגנת הסביבה על נושא הקמפיין, מה הולך להיות הקמפיין לדבר הזה? ודיווח שלכם אם ייווצר איזשהו מעצור

יצחק פינדרוס:  לשני דברים אנחנו מחכים לדיווח, הנושא של משרד החקלאות, המפגש ביניכם לבין משרד החקלאות האם הגיע לאיזושהי הבנה, ואם יהיו בעיות עם קרן הניקיון תעדכנו אותנו שנדע על זה לפני כן, אבל אלו שני הדברים ותודה רבה לכולם, תודה רבה גם לך